Felelősség !

Egy ló tartása óriási felelősség! Onnantól, hogy a tulajdonosa lettünk , egészen élete végéig! A lovak érző élőlények akikkel nem lehet tárgyként bánni. Ők nem használati tárgyak amiket ha megununk, vagy ha már számunkra haszontalanná váltak, csak úgy el lehet dobni. Egy ló, csak azért mert nem viselkedik tökéletesen, megöregedett vagy megsérült még nem életképtelen vagy értéktelen! Továbbra is lehet boldog teljes élete, még akkor is ha az a mi lovaglási igényünket nem elégíti ki. Mi tartozunk felelőséggel lovunk testi és lelki épségéért. Ezalatt azt értem, hogy nekünk kell arról gondoskodni, hogy a számukra legmegfelelőbb körülmények között éljenek. Ügyelnünk kell egészségükre és jó közérzetükre. Figyelnünk arra, hogy a nap minden percében szükségleteik ki legyenek elégítve ( mozgás tér, víz, élelem, társaság, biztonság ).

Sajnos számtalan szomorú esetről lehet hallani amikor egy lóról az előbb felsorolt okok valamelyike miatt a gazdája lemond és eladja, vagy rosszabb esetre vágóhídra küldi. Úgy vélem ez nem igazságos! Az a ló amelyiket megvásároltuk hosszú időn keresztül jó társunk és rengeteg szeretettel halmoz el bennünket. Ne dobjuk őt ki csak azért, mert már nem tökéletes! Magyarországon is sok helyen lehet legelős tartást találni amely tökéletesen alkalmas azon lovak számára akik már nem lovagolhatóak. Egy öreg vagy beteg ló számára is jár a békés, megérdemelt nyugdíj! Abban az esetben ha már semmilyen módón nem tudunk gondoskodni lovunkról kérhetünk segítséget az olyan ló menhelyektől mint a Zakuszka Tanya. Itt nagyon sok, munkára már képtelen ló éli békében élete fennmaradó részét.

Az én meggyőződésem az, hogy ha olyan sajnálatos sérülés vagy betegég adódik lovunknál, hogy ezután már nem alkalmas lovaglásra akkor sincs jogunk sem vágóhídra küldeni sem pedig eladni olyan embernek aki esetleg vásárláskor nem veszi észre a betegséget és azzal megszabadulni a felelősségtől. Nekem is van egy 18 éves lovacskám aki már hét éve beteg és nem lehet ráülni, de ettől függetlenül boldogan él egy legelőn ló társai között és folyamatosan gondoskodok róla.

Példa értékűnek tartom a Bottyán Equus Hungária közhasznú alapítvány munkásságát, akik minden tőlük telhetőt megtesznek az öreg, beteg és sérült lovakért! Időről időre egyre több megunt, agyon dolgoztatott, méltatlan körülmények között tartott, sérült lovat fogadnak be, akiknek életük végéig gondtalan életet biztosítanak. Nemrégiben mentettek meg hat hónapos csődőr csikót akire fölhöz fagyva találtak Diósjenőn. Számomra felfoghatatlan, hogy történhet ilyen az ember legjobb barátjával! Elszomorító, hogy vannak olyan lótartók akik így bánnak a lovakkal.

Nagyon fontoljuk meg milyen lovat veszünk. Hiszen időszakos hóbortjaink vagy hiányos lovas tudásunk miatt nem cserélhetjük le lovunkat! Ne felejtsük, hogy a lovak tőlünk függnek. Azzal, hogy korlátoztuk szabadságukat és munkára fogtuk őket, a mi feladatunk lett ellátásuk. Gondoskodnunk kell róluk a legjobb tudásunk szerint, életük végéig!

Amennyiben olyan esetről értesültük amikor valaki rossz körülmények között tartja a lovát vagy veszélyezteti egészségét, értesítsétek valamelyik állatvédő alapítványt. Ők pontosan tudják mit kell ilyenkor tenni. Lehetőségeink szerint támogassuk az állatmentő, állatvédő alapítványokat! Ilyen sok állat ellátása sok munkát és takarmányt igényel!

Fáyköd Petra

Néhány szerencsés ló aki megmenekült:

Szilaj, fagyhalál elöl mentett, Bottyán Equus Hungária közhasznú alapítvány

Boglárka 9 éves, aki a Bottyán Equus Hungária Alapítványnál él. Születési rendellenesség miatt vágóhídra került volna.

Zsákbamacska 15 éves, a Zakuszka-tanya vak lakója